UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Hardi Aosaar: geoloogiaga tuleks varakult tutvust teha
#000003
Geoloog Hardi Aosaar kirjutab alanud maapõuenädala puhul, et koolide vähene geoloogiaõpe on kindlasti üks juurpõhjuseid, miks olemegi praegu olukorras, et ühiskond ei mõista maavarade uuringute ja kaevandamise vajalikkust.
#000005
Maavarade mõistlik kasutamise oskus on mänginud inimkonna ajaloos hoomamatult suurt rolli ning ka tänapäeval on edukad need ühiskonnad, kes valdavad maavarade uurimise ja jätkusuutliku kasutamise kunsti.
#000006
Võime uhkusega öelda, et ka Eesti on maavarade riik: meie mäetööstus on küll väike ja pole nii võimas kui rikastel naabritel üle mere Skandinaavias, kuid vähemalt on see olemas. Kas peaksime selle tasemega leppima või oleme suutelised rohkemaks?
#000007
Eesti majandus on aastakümneid saanud kasu põlevkivist, kuid aasta-aastalt kerkivad CO2 kvoodid on elujõulise tööstuse alussambad kõikuma löönud. Põlevkivitööstuse päevapealt hingusele saatmine ei ole mõistlik, kuid maailma kliimapoliitika arenguid vaadates liigub see tahes-tahtmata järk-järgult aastakümnetega hääbumise poole.
#000008
Mis saab pärast põlevkivitööstust? Kahtlemata ei kao Eestis mäetööstus kuhugi, alles jääb siseriiklik vajadus ehitusmaavarade (lubjakivi, liiv ja kruus) järele, kuid ka nende keskkonna- ja sotsiaalsete mõjude vaates pigem lihtsate maavaradega on viimastel aastatel ühiskonnas aina teravamaid konflikte tekkinud.
#000009
Eelseisva keeruka olukorra ilmestamiseks on hea võtta näiteks meie oma kodumaine perspektiivne tulevikumaavara – fosforiit –, mida ametiasutused endiselt otsesõnu nimetada ei julge ja seetõttu on võimalike pingete maandamiseks käibel selle teaduslik nimetus: oobulusliivakivi.
#000010
Seda ettevaatlikkust ei saa pahaks panna, kuna fosforiit on ajalooliselt valulik teema. Kindlasti on siin oma osa omaaegsel nõukogude mentaliteedil, kus mäendus sõitis tuimalt üle kõigist ja kõigest. Lisades sinna juurde üldsuse vähese teadlikkuse geoloogiast ja maavaradest, ongi koos valem, mille arvutuskäigu tulemus saab olla vaid "ei maavaradele ja nende uuringutele". Kui me ei suuda kokku leppida fosforiidi teemal, ei suuda me seda suure tõenäosusega ka teiste tulevikumaavarade puhul.
#000011
Eesti võimalike tulevikumaavarade nimekiri on pikk: graptoliitargilliit, metallimaagid, haruldased muldmetallid, graniit ja miks mitte ka väärismetallid. Kõik need võimalikud rahvuslikud rikkused on tühised, kui ühiskond ei luba nende otsinguid, uuringuid või kaevandamist.
#000012
"Kui tahame tagada jätkuvat Eesti arengut ja eluolu paranemist, siis ühiskonna suhtumine maavarade uuringusse ja kaevandamisse peab muutuma."
#000013
On selge, et tänapäeval saab teha geoloogilisi uuringuid ja avada kaevandusi nii, et ümbritseva keskkonna häiringud oleksid minimaalsed, kuid selle arusaama ja spetsialistide usaldamise jõudmine üldsusesse võtab aega. Kui tahame tagada jätkuvat Eesti arengut ja eluolu paranemist, siis ühiskonna suhtumine maavarade uuringusse ja kaevandamisse peab muutuma. Kuidas seda teha?
#000014
Eestis hakatakse geoloogia ja maavaradega lähemat tutvust tegema alles ülikoolis, põhikooli ja keskkooli ainekavad praegu neid teemasid palju ei sisalda. Mu tuttava lapse õpetaja tutvustas geoloogia ja maavarade teemaplokki õpilastele järgnevalt: "Olge nüüd valmis, tuleb pikk ja igav teema."
#000015
No ei ole igav ega pikk, kaugeltki mitte! See ei ole mõeldud torkena õpetajate suunas, ma ei usu, et selline suhtumine oleks koolides laialt levinud, kuid kindlasti on geoloogia ja maavarade teema õpetajatele lahkamiseks paras pähkel.
#000016
Olen osati ka seetõttu käinud vabatahtlikuna koolides geoloogia ja maavarade teemal külalistunde andmas ning saanud positiivset tagasisidet. Külalistundides õpetajatega vesteldes on nad tihtilugu tõdenud, et neil on geoloogia ja maavarade teemat õpilastele raske sisukalt ning huvitavalt edasi anda.
#000017
Koolide vähene geoloogiaõpe on kindlasti üks juurpõhjuseid, miks olemegi praegu olukorras, kus ühiskond ei mõista maavarade uuringute ja kaevandamise vajalikkust (loe: paratamatust) või ei usalda spetsialiste, tarbides samas heaoluühiskonna hüvesid, mõistmata, mille arvelt või kuidas see on saavutatav.
#000018
Teeme vahepalaks ühe katse: vaata enda ümber ja mõtle, mis materjalidest on tehtud lähedal olevad asjad või nende valmistamiseks vajalikud tööriistad ning kust need materjalid on saadud.
#000019
Palju on esemeid, mille puhul saab kindlalt väita, et eseme või selle valmistamise tööriistade koostisosi ei ole kunagi maapõuest välja kaevandatud? Milliste nende esemeteta saaksid sa muretult oma igapäevaelu elada? Millistest esemetest oled valmis loobuma, et kaevandust ei tuleks?
#000020
Keskkoolide õppekavade temaatikaga kaasneb teine väga oluline probleem. Geolooge tuleb ülikoolidest noorte huvipuuduse tõttu juurde aina vähem. Eesti on tühjaks jooksmas spetsialistidest, kelle abil saaks tulevikumaavarasid otsida, uurida ja keskkonnasäästlikuks tootmiseks ette valmistada.
#000021
"Ühtlasi on Eestis vaja üha enam nutikaid infotehnoloogia-alaste teadmistega spetsialiste, kes viiksid ellu tehnoloogiliselt keerukaid megaprojekte."
#000022
Lisaks on neid spetsialiste jätkuvalt vaja ka siseriiklike ehitusmaavarade varustuskindluse ja ohutu kaevandamise tagamiseks. Ühtlasi on Eestis vaja üha enam nutikaid infotehnoloogia-alaste teadmistega spetsialiste, kes viiksid ellu tehnoloogiliselt keerukaid megaprojekte, nagu näiteks Rail Baltic, Tallinna-Helsingi tunnel, sügavad pumphüdroelektrijaamad või kasvõi Tallinna metroo.
#000023
Ülikoolid on infotehnoloogia arengutega kaasas käinud, eriala õpetatakse täna droonide, 3D virtuaalmaailma ja moodsa tehnika abil, mis valmistavad noori tehnoloogiliselt järjest keerukamateks väljakutseteks. Puudu on vaid noortest.
#000024
Meie poliitikud ja haridusjuhid peaksid tõsiselt kaaluma geoloogia suuremal määral keskkooli õppekavadesse sidumist, et suunata noori seda eriala valima. Geoloogidena oleme kahtlemata valmis panustama õppekavade täiendamisse ja õpetajate koolitamisse, et räägitut ei oleks põhjust edaspidi ka nendel üksikutel juhtudel kokku võtta sõnadega "pikk ja igav".
#000025
Arvestades, et Eestis vajab uurimist terve ampluaa tulevikumaavaradega seonduvaid küsimusi ning lisaks ootavad lahendusi ka siseriiklike maavaradega seonduvad probleemid, siis usun, et geoloogial on noortele endiselt omajagu väljakutseid pakkuda.
#000026
Kui keskkoolis põhjalikuma geoloogiaõppe abil mõni noor ka populaarsete IT-erialade asemel geoloogiat õppima satub, on ju kokkuvõttes väga hästi. Kui ei, siis võidame tervikuna sellegipoolest, sest ühiskond saab maavaradest paremad teadmised, millega tulevikus väärarusaamu ja usaldamatust murda.
#000027
Suvel plaanitakse Virumaal hakata uurima fosforiidimaardlaid
#000028
Riik asub taas uurima fosforiidi kaevandamise võimalust Lääne-Virumaal
#000029
Minutiloeng: mis saab kasutatud külmkapist ja nutitelefonist?
#000030
Läänemere lainete uurimine selgitab, kuidas tekivad ookeanis prügisaared
#000031
Erik Gamzejev: Põxit on käes
#000032
Teaduri sõnul seab kõrge saastekvoodi hind põlevkivist elektri tootmise ohtu
#000033
25 aastat La Manche'i tunnelit: mida on sellest õppida Tallinna-Helsingi tunneliks?
#000034
Teadus 3 minutiga: aita valida parim teadusvideo!
#000035
Finest Bay soovib endiselt tunneli valmis saada 2024. aasta lõpuks
#000036
Jõelähtme võtaks Tallinna-Narva maantee alt paekivi ja teeks siis uue tee
#000037
Peeter Kaasik: boikoteerida olümpiamänge või mitte?
#000039
Enn Tupp: pidage sõda, aga mitte minu õues
#000041
Aivar Hundimägi: omavalitsused jooksevad liiga lühikese finantsketi otsas
#000042
Anna-Liisa Blaubrük: meediapädevuse arendamine hoiab ajakirjandusvabadust
#000043
Poliitikateadur: suvel tekib ajaaken, kus Erdogan on Rootsi asjus mõjutatav
#000046
"Välisilm": kas kardetud energiakriis on jäetud selja taha?
#000047
CNN: Ukraina väed valmistuvad karmiks kevadeks
#000048
Presidendilt pälvisid teenetemärgi ka mitmed ERR-i töötajad
#000049
Teisipäev tuleb muutliku pilvisusega ja sajuta
#000051
Šaakal on kümne aastaga levinud Eestis mitmesse piirkonda
#000054
Kaunase Žalgiris sai koduliigas teise järjestikuse kaotuse
#000056
Elma Killing teenetemärgist: rahvatantsu õpetamine on hinnatud töö
#000057
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000058